**Бекітемін:**

**«Тарбағатай колледжі» КММ директоры:**

**К.Н.Кайрбаев**

**Пәндік олимпиаданы ұйымдастыру және өткізу туралы**

**ЕРЕЖЕ**

1. **Жалпы ережелері**

1.1. Осы Ереже «Тарбағатай колледжі» коммуналдық мемлекеттік мекемесінде өтетін студенттер олимпиадасының (бұдан әрі қарай – Олимпиада) мәртебесін, мақсаты мен міндеттерін және оны өткізу тәртібін анықтайды.

1.2. Олимпиада І курс және жоғарғы курс студенттеріне арналған зияткерлік конкурс болып табылады.

1.3. Олимпиада екі кезеңмен өтеді.

1. **Олимпиаданың негізгі мақсаты:**

«Тарбағатай колледжі» коммуналдық мемлекеттік мекемесінің студенттерін ынталандыруға ұмтылады:

* сыни және шығармашылық тұрғыдан ойлау қабілеттерін дамытуға;
* қызығушылығы мен оқу саласы ұқсас басқа білім алушылармен білім және тәжірибе алмасуға;
* колледждегі гуманитарлық және жаратылыстану білім саласындағы пікір алмасу мен ынтымақтастыққа.
  1. **Олимпиадаға қатысушылар**

3.1. Олимпиадаға қатыса алады:

* І курс студенттері ;
* колледждің жоғары курс білім алушылары.

3.2. Қажетті құжаттар:

* толтырылған өтінім формасы;
* жеке куәлік көшірмесі.

1. **Әдістемелік және сараптау комиссиясы**

4.1.Әдістемелік және сараптау комиссия құрамына Колледжішілік олимпиаданың пәндік қазылар алқасы төраға, хатшы және қазылар алқасының мүшелері кіреді.

4.2. Әдістемелік комиссиясы:

* ОЛИМПИАДА пәндері бойынша тапсырмалар дайындайды;
* ОЛИМПИАДАНЫҢ пәндік тапсырмаларының орындалуын бағалау критерийлері мен әдістемесін дайындайды;
* пәндік тапсырмаларды сараптау комиссиясына тапсырады;
* оқушылардың пәндік тапсырмаларының өңделуін жүргізеді;
* ОЛИМПИАДАНЫҢ өту баллын анықтайды;
* ОЛИМПИАДАНЫҢ пәні бойынша координаторына нәтижелер ведомосын ұсынады;
* ОЛИМПИАДА туралы Ережеге сәйкес басқа да қызметтерді іске асырады. Сараптау комиссиясы:
* ОЛИМПИАДАНЫҢ пәндері бойынша тапсырмаларды мектеп бағдарламасына сәйкестігіне қарайды;
* ОЛИМПИАДАНЫҢ пәндері бойынша тапсырмаларды бекітіп, хаттама дайындайды және оларға рецензия жазады;
* ОЛИМПИАДА туралы Ережеге сәйкес басқа да қызметтерді іске асырады.

4.3. ОЛИМПИАДАНЫ Сараптау комиссиясы қорытындылайды.

1. **Пәндік олимпиаданы өткізу**

5.1. Олимпиада екі кезеңмен өтеді:

**1 кезең** –ТЕСТ

Олимпиада (1 кезең) математика, физика, химия, биология, география, тарих, ағылшын тілі, орыс тілі мен әдебиеті, қазақ тілі мен әдебиеті пәндері бойынша тапсырмалардан тұрады.

**2 кезең** –презентация немесе бейне эссе;

Олимпиаданың бағыттар бойынша тақырыптары:

* **Білім**

Менің қазіргі заман мұғаліміне көзқарасым.

* **Гуманитарлық ғылымдар**

Болашаққа бағдар: қоғамдық сананың модернизациясы. Қазақстан әлемдік қоғамдастықта. ҚР сыртқы саясатының қазіргі таңдағы негізгі бағыттары.

* **Жаратылыстану ғылымдары**

Шығыс Қазақстан облысының экологиялық мәселелері.

5.2. **Бағалау критерийлері:**

1. кезең: тестілеу нәтижелері;
2. кезең: құрылымы мен ұйымдастырылуы, тақырыпты білуі, креативтілігі
3. кезең: олимпиаданың қорытынды нәтижесінде баллдары ескеріледі.

5.3. Тіркеу: қатысушылар олимпиаданың ресми басталуына дейін тіркеуден өтуі қажет.

**6. Қорытындылау және қатысушыларды марапаттау**

6.1. I, II және III жүлделі орындардың олимпиада жеңімпаздары колледж марапатымен марапатталады.

1. **ОЛИМПИАДАНЫҢ ұйымдастыру және әдістемелік қамтамасыз етілуі**

7.1.ОЛИМПИАДАНЫ өткізудің ұйымдастыру-әдістемелік жұмысы үшін ұйымдастыру комитеті құрылады.

7.2.Ұйымдастыру комитетінің құрамы «Тарбағатай колледжі» КММ қызметкерлері мен оқытушылар құрамынан қалыптасады.

7.3.Ұйымдастыру комитеті келесі міндеттерді орындайды:

-ОЛИМПИАДАНЫҢ барлық шараларының өткізілуін қамтамасыз етеді; -ОЛИМПИАДАНЫ өткізу мерзімдері мен орнын анықтайды; -қатысушылардың тіркелуін ұйымдастырады;

-ОЛИМПИАДАНЫҢ тапсырмаларын дайындау бойынша комиссия құрамын қалыптастырады;

-ОЛИМПИАДА жеңімпаздарын бекітеді;

-аппеляциялық өтініштерді қабылдап, қарайды; -жыл сайынғы есебін ұсынады;

-ОЛИМПИАДА туралы Ережеге сәйкес басқа да қызметтерді іске асырады.